da en da nl ca da da nb es da da da da da da da da da da da da da sv en fr en de en de en fr en fr en fr en sv en en en fr it en en da en da fi en en sv en en da en en da nb da de nn da en nb nb da da nb da nb da de nb da da da da da da da da da da da da nl da en da da es nl da
Gab: Så mange danskere sover alt for lidt | Gjensidige Forsikring
3.8.2022 09:37:03 CEST | Gjensidige Forsikring
Én ud af tre voksne danskere sover mindre end de anbefalede syv-ni timer, viser en ny undersøgelse af Kantar Gallup for Gjensidige. Den manglende søvn kan føre til sundhedsproblemer, lyder advarslen.
Der er intet som en god nats søvn. Så længe den er lang nok. Voksne mennesker anbefales generelt at sove mellem syv og ni timer, men en ny undersøgelse viser, at der er langt fra anbefalingerne til de søvnvaner, danskerne render rundt med.
I undersøgelsen som er lavet af Kantar Gallup for Gjensidige svarer én ud af tre danskere, at de sover mindre end syv timer om natten, og altså dermed ligger under søvnanbefalingerne. Desværre er det ikke den eneste dårlige nyhed i undersøgelsen Hver fjerde peger nemlig samtidig på, at de har oplevet fysiske påvirkninger af den manglende søvn.
Og det er ikke for sjov at voksne mennesker anbefales minimum syv times søvn om natten, forklarer Louise Brix der er fagchef for Sundhed i Gjensidige.
“Der er mange fordele ved at få den anbefalede mængde søvn om natten. Dels restituerer både krop og hjerne om natten, hvor den bruger mindre energi, end når man er vågen. Derudover er søvn vigtigt for vores immunforsvar, da det under søvn danner vigtige stoffer vi har brug for at undgå infektioner.”
Manglende søvn kan lede til sygdom og mistrivsel
Udover at beskrive bekymrende søvnvaner for en stor del af den voksne befolkning, så peger undersøgelsen også på, at den manglende søvn har en fysisk påvirkning på os.
Hver fjerde af de personer der har sagt, at de sover mindre end syv timer om natten siger nemlig også, at de har oplevet sundhedsmæssige problemer, som de tror relaterer sig til deres manglende nattesøvn.
“Det er bekymrende, men desværre ikke overraskende, at folk oplever at deres sundhed hænger sammen med deres søvnvaner. Når kroppen ikke får ro til genopbygning, er man også mere modtagelig for sygdomme, ligesom man med manglende søvn også kan opleve et mindre overskud, der kan påvirke den mentale sundhed,” siger Louise Brix, fagchef i Sundhed hos Gjensidige.
Har man svært ved at få sin nattesøvn, anbefales det at man forsøger at strukturere sin hverdag, så man går i seng og står op på samme tidspunkt, og derved får en fast døgnrytme. Derudover er bevægelse i hverdagen og rolige aftenrutiner også ting, der kan hjælpe til en bedre og mere stabil nattesøvn. Lykkes man ikke med at få den nødvendige søvn, bør man tage det alvorligt, og opsøge egen læge med henblik på at finde årsagen og eventuelle tiltag eller behandlingsmuligheder.
Undersøgelsen er foretaget af Kantar Gallup for Gjensidige Forsikring i maj og juni 2022 blandt 1528 repræsentativt udvalgte danskere.
Hvor mange timer sover du i gennemsnit hver nat?
Ved ikke/ønsker ikke at svare
Har du oplevet nogle sundhedsmæssige problemer, som du tror skyldes din manglende søvn?
Ved ikke/ønsker ikke at svare
Tlf:27 52 46 44am@gjensidige.dk
Information om Gjensidige Forsikring
A.C. Meyers Vænge 9
70 10 90 09https://www.gjensidige.dk/
Gjensidige er et ledende nordisk skadeforsikringsselskab, som er noteret på Oslo Børs. Vi har ca. 3.800 medarbejdere og tilbyder skadeforsikring i Norge, Danmark, Sverige og Baltikum. I Norge tilbydes også pension og opsparing. Driftsindtægterne var 30 mia. NOK i 2021, mens forvaltningskapitalen udgjorde 130 mia. NOK.
Følg pressemeddelelser fra Gjensidige Forsikring
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Gjensidige Forsikring
De fleste danskere ved ikke om deres bolig er energimærket5.10.2022 08:03:14 CEST | Pressemeddelelse
Over halvdelen af danskerne er ikke klar over, hvilket energimærke deres bolig har, viser ny undersøgelse fra Gjensidige og NRGi. Der er ellers flere fordele ved at kende sit energimærke - særligt i denne tid med historiske prisstigninger på energi, lyder det fra energikonsulent.
Nye tal: Stigende priser på energi tvinger danskere til at spare på fødevarer2.10.2022 09:35:18 CEST | Pressemeddelelse
Inflationen og de stigende energipriser har ramt danske husholdninger hårdt, og det påvirker danskernes lyst og evner til at bruge penge på fødevarer, oplevelser og ferier. Det viser en ny undersøgelse, som Kantar Gallup har lavet for Gjensidige.
Mange danskere vil kvitte denne usunde vane29.9.2022 07:37:19 CEST | Pressemeddelelse
Mere end hver anden ryger giver udtryk for, at de ønsker at kvitte smøgerne. Det viser en ny undersøgelse, Kantar Gallup har lavet for Gjensidige.
Kæmpe stigning: Så mange flere sparer på strømmen23.9.2022 13:45:34 CEST | Pressemeddelelse
Ni ud af ti danskere forsøger aktivt at spare på el-forbruget, hvilket næsten er en fordobling i forhold til sidste år. Det viser en ny undersøgelse, som Kantar Gallup har lavet for Gjensidige.
Hver fjerde dansker tager på ferie uden rejseforsikring23.9.2022 09:00:00 CEST | Pressemeddelelse
Én ud af fire danskere tager på ferie uden rejseforsikring, og den tendens skal ændres og bliver derfor et fokusområde i det nye samarbejde mellem Gouda Rejseforsikring og Sygeforsikringen "danmark".
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022